BALVU NOVADA PAŠVALDĪBA, Reģ.Nr. 90009115622,

**izsludina atklātu konkursu uz Viļakas pilsētas pārvaldes vadītāja amatu uz nenoteiktu laiku**

 **(profesijas kods 1112 36)**

**Prasības pretendentiem (-ēm):**

- augstākā izglītība;

- vēlama darba pieredze vadošā amatā vai pašvaldības iestādē;

- izpratne par pašvaldības darba organizāciju un finanšu plānošanu;

- izpratne par darba tiesību, lietvedības, autoceļu, transporta, nekustamā īpašuma apsaimniekošanas jautājumiem;

- uz amatu attiecināmo LR normatīvo aktu pārzināšana, to ievērošana saistībā ar izpildāmo darbu;

- spēja patstāvīgi un efektīvi organizēt darbu, pieņemt lēmumus atbilstoši profesionālajai amata kompetencei, strādāt intensīvi;

- augsta saskarsmes kultūra, teicamas komunikācijas spējas un sadarbības veidošanas prasmes;

- prasmes darbā ar biroja tehniku un datorprogrammām;

- valsts valodas prasme augstākajā līmenī;

- B kategorijas autovadītāja apliecība;

- jābūt drošam elektroniskajam parakstam, gadījumā, ja ar pretendentu tiks slēgts darba līgums par pārvaldes vadītāja pienākumu pildīšanu.

**Pretendentiem(-ēm) jāiesniedz šādi dokumenti:**

* motivēts pieteikums;
* pretendenta dzīves apraksts (CV);
* augstāko izglītību apliecinošo dokumentu kopijas un citi dokumenti, kurus pretendents uzskata par nepieciešamu pievienot;
* valsts valodas prasmes apliecinošu dokumentu (ja nepieciešams) kopijas.

**Mēs piedāvājam:**

* darba līgumu uz nenoteiktu laiku;
* mēnešalgu 1284,00 EUR.

Darba vietas adrese:

Abrenes iela 26, Viļaka, Balvu novads, LV-4583

Dokumenti amata pretendentiem jāiesniedz līdz **2021.gada 22.oktobra plkst.16.00.**

Dokumentus var iesniegt: personīgi Balvu novada pašvaldībā Bērzpils ielā 1A, Balvos, LV-4501, 1.stāvā, pastkastē slēgtā aploksnē, uz kuras norāda „Konkursam uz Viļakas pilsētas pārvaldes vadītāja amatu” vai sūtot pa pastu, adresētu Balvu novada pašvaldībai Bērzpils ielā 1A, Balvos, LV-4501 ar norādi uz aploksnes „Konkursam uz Viļakas pilsētas pārvaldes vadītāja amatu”, vai sūtot elektroniski uz e-pasta adresi dome@balvi.lv (parakstītu ar drošu elektronisko parakstu), veicot norādi - pieteikums „Konkursam uz Viļakas pilsētas pārvaldes vadītāja amatu”. Tālrunis uzziņām - 28352399.

Informējam, ka jūsu pieteikuma dokumentos norādītie personas dati tiks apstrādāti, saskaņā ar Fizisko personu datu apstrādes likuma 25.pantā noteikto. Personas datu pārzinis: Balvu novada pašvaldība.

Konkursa Nolikums